cyanic-selkie/wikianc huggingface dataset:
Dun Ġorġ Preca
Il-Pjagi ta' Kristu
Jidher li d-devozzjoni ta' Dun Ġorġ lejn il-Pjagi bdiet wara li qara r-rivelazzjonijiet privati ta' Swor Marija Marta Chambon (1841-1907). Jingħad li Ġesù deher kemm-il darba lil din is-soru u urieha l-valur tal-Pjagi tiegħu u talabha biex ixxerred id-devozzjoni lejhom. Fl-1929 Dun Ġorġ irriforma l-ktieb tat-talb tal-Membri msejjaħ l-Arloġġ Museumin u beda regolament jinkludi l-offerta tal-Pjagi kważi f'kull talba li kiteb. Dun Ġorġ ġieli stqarr mas-soċji li kien iħossu persważ li lilu Ġesù għażlu biex 'jgħin' lil Swor Marija Marta Chambon fil-propagazzjoni tad-devozzjoni lejn il-Pjagi ta' Kristu. Iżda Dun Ġorġ mar 'l hemm mir-rivelazzjonijiet privati u sab il-pedament ta' din id-devozzjoni fil-Vanġeli. Fil-Pjagi kien jilmaħ l-eċċess tal-imħabba li wera Ġesù meta ħalla ħajtu għalina fuq is-Salib - tema li taqbel ma' Ġesù kurċifiss, "il-Ktieb il-Kbir", li tant kien jimmedita fuqu Dun Ġorġ.
Madonna tal-Bon Konsill
Kellu wkoll devozzjoni specjali lejn il-Madonna tal-Bon Konsill, devozzjoni li kien irrikmandalu l-konfessur tiegħu. Spiss kien jitlob quddiem kwadru tagħha li kellu f'kamartu: Omm tal-Parir it-Tajjeb, itlob għalija.
Il-Midalja Mirakoluża
Xerred kemm felaħ id-devozzjoni lejn il-Midalja Mirakoluża u xtaq li l-Knisja tad-Dar Ċentrali fil-Blata l-Bajda tkun iddedikata lilha.
Anedotti popolari
Darba kien hemm mara fil-knisja ta' San Gejtanu l-Hamrun li ntlaqtet minn ragel b'siggu waqt li dan kien qieghed iġorr waqt li kienet qieghda titlob ir-Ruzarju b'devozzjoni kbira. Din il-mara sahnet bil-kbir izda Dun Gorg gibdilha l-attenzjoni li fil-Qaddisa kienet tghid li "ahna midinbin". U b'daħka kkonkluda: “U jekk wiehed huwa midneb, x'jixraqlu jekk mhux daqqa fuq rasu.”
Darba pulizija qal ħafna gideb fuq Dun Ġorġ f'ħanut mimli nies. Meta dan mar iqerr il-konfessur qallu li kien jeħtieġ igiddeb ruħu quddiem min semgħu. Billi ra bi kbira, il-konfessur tah il-parir li jmur għand Dun Ġorġ innifsu u jitolbu jaħfirlu. Dun Ġorġ ħafirlu minn qalbu u bagħtu fil-paċi.
Darba wieħed kien għamel lil Dun Ġorġ azzjoni ħażina u waqt li kien qiegħed iqaddes, propju waqt il-Missierna, Dun Ġorġ ftakar fil-persuna li weġġgħetu. ħares, jitbissem lejn l-ostja, u qal il Ġesu: Sinjur, għar-rispett tiegħek naħfirlu.
Darba Dun Ġorġ kien miexi ma' qassis ieħor fi Strada Rjali. F'daqqa waħda għolla idu u b'leħen għoli qal: Stenna boy! U b'pass ħafif telaq biex jgħin tifel li kien qed jistenna 'l xi ħadd jgħinu jerfa' fuq spalltu xkora tqila bid-demel li kienet fl-art.
Darba, ġie mistieden ibierek magna ġdida u jqaddes fil-laundry tal-Ingliżi, il-Marsa. F'nofsinhar kulħadd tela' biex jara lil Dun Ġorġ. Meta ntebaħ li wieħed Ingliż kien ser jeħodlu ritratt, Dun Ġorġ kien pront bagħat jgħidlu: “The Father hates photos.”
Wieħed qassis żagħżugħ kien ra lil Dun Ġorġ jitlob b'idejh miftuħin ħafna. Billi daż-żagħżugħ deherlu li kien fetaħhom wisq, qallu ‘Dun Ġorġ, idejk għandek tiftaħhom hekk' waqt li urieh kif. Dun Ġorġ flok ma ħa għalih qallu: ‘Mela għallimni ibni, għax jien ma naf xejn.
Darba Dun Ġorġ kien sejjer Tas-Sliema bil-lanċa. Raġel li kien quddiemu tella' saqajh ma' wiċċ Dun Ġorġ u beda jiddisprezzah. Dun Ġorġ baqa' sieket u kif waslu x-xatt, tbaxxa u bieslu riġlejh. Ir-raġel staħa minnu u kif niżlu l-art, baqgħu mixjin flimkien lejn knisja u hemm qerr f'riġlejn Dun Ġorġ.
Xi żgħażagħ kienu fil-Pjazza ta' Fra Diegu l-Ħamrun meta lemħu saċerdot riesaq mill-bogħod. Wieħed minnhom dar fuq sħabu u qallhom: “Ara x'wirdiena ġejja!”. Meta qorob indunaw li kien Dun Ġorġ u ż-żagħżugħ talbu l-benedizzjoni. “Il-wirdien ma jberikx, tafx!” wieġbu Dun Ġorġ. Iż-żgħżagħ baqgħu imbellhin kif seta' semagħhom meta kien tant imbiegħed. Iż-żagħżugħ skuża ruħu ma' Dun Ġorġ. “Ma jimpurtax, ma jimpurtax,” wieġbu Dun Ġorġ. Dak il-lejl dak iż-żagħżugħ ma setax jorqod. L-għada reġa' mar isir lil Dun Ġorġ, reġa' talbu skuża u qerr.
Darba Dun Ġorġ kien qed jistrieħ xi ftit wara nofsinhar għax kien għajjien. Iħabbat il-bieb u minkejja li f'ħin mhux adattat, Dun Ġorġ qam u laqa' għandu mara li kienet ġiet min-Naxxar fejn ħalliet lil binha mejjet u kienet marret għandu biex ifarraġha. Dun Ġorġ kien qal lis-soċji “Mur ibgħatha d-dar, mara mnikkta bħal dik, għax ma kienx ħin addattat, meta b'bitfa ta' kelma bniedem tista' tnat tfarrġu u sserraħlu qalbu!”
Skola St Michael
Is-Soċjetà tal-MUSEUM għal ħafna snin għenet lil ħafna tfal f'dik li hi skola. Dun Ġorġ "dejjem xtaq li s-soċji jkunu jgħallmu fl-iskejjel." Iżda sal-1946 qatt ma kellha skola tagħha. Fl-1946 is-soċju, Toni Agius li dak iż-żmien kien jaħdem bħala fitter fit-Tarzna mar ikellem lil Dun Ġorġ fuq it-taraġ tal-Knisja ta' San Gejtanu u qallu:
Dun Ġorġ feraħ ħafna u talbu jinżel għarkupptejh ħa jbierku. Għall-ewwel l-Iskola St. Michael kienet f'dar jisimha Villa Violette, il-Marsa. Iżda erba' snin wara, fl-1951 is-Soċjetà akkwistat biċċa art kbira fl-inħawi ta' Fleur-de-Lys. Nhar id-19 ta' Mejju 1951, Dun Ġorġ imdawwar mis-soċji, għalliema u tfal, bierek l-ewwel ġebla tal-iskola, iddedikata lil San Mikiel, li lejh Dun Ġorġ kellu devozzjoni kbira u kien isejjaħlu d-Difensur tas-Soċjetà tal-MUSEUM. Ta' din l-okkażjoni jeżisti filmat super 8 mm film ta' Dun Ġorġ, l-uniku wieħed bil-kulur. Dan il-filmat intwera diversi drabi fuq TVM. Xahrejn u nofs wara, nhar il-5 t'Awissu saret funzjoni iktar solenni. It-tberik sar mill-Arċisqof Gonzi u kien hemm preżenti l-Priministru Borg Olivier. Dun Ġorġ baqa' jinteressa ruħu fil-bini tal-iskola u kien imur sikwit. Kien jgħid li kienet "l-għaxqa ta' qalbu". Fl-aħħar snin ta' ħajtu rari kien iqaddes barra minn daru imma fl-Iskola St Michael kien jaċċetta li jqaddes fiha bil-qalb.
Dun Ġorġ u Manwel Dimech
Manwel Dimech (1860-1921) kien għalliem, awtur u patrijott Malti li fl-1911 kien ġie skumnikat mill-Isqof Pietru Pace minħabba t-tagħlim perikoluż tiegħu. Fl-istess żmien is-soċji tal-MUSEUM kienu ssuspettati minn kulħadd, u Manwel Dimech fl-istess żmien ifaħħarhom u jirreferi għalihom bħala "appostli".
"Alla mhux Bambin"
Id-Dumnikan, Dr. Mark Montebello jikteb hekk:
Xebh bejn Manwel Dimech u Dun Ġorġ?
Dr. Ronald Sultana, Dekan tal-Fakulta tal-Edukazzjoni fl-Università ta' Malta, u ex-soċju tal-MUSEUM, iddedika l-ktieb tiegħu Inside/Outside Schools: Towards a Critical Sociology of Education in Malta lil Dun Ġorġ u lil Manwel Dimech għax fi kliemu
F'Marzu 2007, l-ex Priministru Alfred Sant kien mistieden mill-Fondazzjoni Mikiel Anton Vassali biex jagħmel għeluq qasir għall-forum li organizzat fil-Kwartieri Ġenerali tal-Partit Laburista fil-Ħamrun, dwar dun Ġorġ Preca. Ftit wara ntalab jikteb artiklu għar-Rivista Dun Ġorġ li fih xebbah lil Dun Ġorġ ma' Dimech:
Mewt
Dun Ġorġ miet fis-26 ta' Lulju 1962 f'Santa Venera, fejn qatta l-aħħar xhur ta' ħajtu, u kien assistit mill-Kappillan ta' Santa Venera Patri Kilian Azzopardi, Karmelitan. Il-funeral tiegħu sar jumejn wara. Kien wieħed mill-akbar funerali li qatt saru f'Malta. Il-quddiesa kienet iċċelebrata mill-Isqof Emanuel Galea fil-Knisja ta' San Gejtanu. Fil-Korteo kien hemm ukoll l-Aġent Priministru. Bi ftehim mal-United Motion Pictures ta' Londra, inġibed film ta' nofs siegħa bit-titlu MIET DUN ĠORĠ. F'Mejju 2007, id-Dipartiment tal-Informazzjoni ħareġ dan il-filmat storiku f'forma ta' DVD biex jinxtara mill-pubbliku. Fil-fatt dan kien l-ewwel dokumentarju li xxandar meta twaqqaf il-Malta Television (MTV) fl-1962.
Il-ġisem ta' Dun Ġorġ indifen ħdejn id-Dar Ġenerali tas-Soċjetà, il-Blata l-Bajda. Nhar is-7 ta' Lulju 2000, il-ġisem tiegħu nstab kważi intatt 38 sena wara mewtu. Illum il-ġisem tiegħu jinsab fil-kappella tal-Madonna Mirakoluża taħt statwa tax-xama' li tirraffigurah.
Beatifikazzjoni u Kanonizzazzjoni
Fl-1963 kienet saret talba kemm mis-Soċjeta tal-MUSEUM kif ukoll mis-saċerdoti tal-Christus Rex biex tinfetaħ kawża ta' beatifikazzjoni ta' Dun Ġorġ Preca. Din inbdiet fit-13 ta' Marzu 1975 meta l-Papa Pawlu VI ffirma d-dokument li bih awtorizza lill-Arċisqof ta' Malta joħroġ id-digriet għall-ftuħ tal-kawża u s-setgħa li jitwaqqaf tribunal biex jibda l-proċess. It-Tribunal infetaħ sena wara taħt il-presidenza ta' Mons. Ġużeppi Mercieca, dak iż-żmien Vigarju ġenerali u ngħalaq f'Ġunju 1988 meta l-atti kollha tal-proċess intbagħtu Ruma lill-Kongregazzjoni tal-Kawżi tal-Qaddisin. Il-miraklu approvat għall-beatifikazzjoni kien sar f'Raħal Ġdid nhar it-3 ta' Frar 1964 meta Charles Zammit Endrich fieq f'daqqa minn distakk tar-retina wara li qiegħed taħt rasu relikwa ta' Dun Ġorġ. Dun Ġorġ Preca ġie bbeatifikat fid-9 ta' Mejju, 2001 flimkien mal-Beati Nazju Falzon u Marija Adeodata Pisani, mill-Papa Ġwanni Pawlu II, fil-Quddiesa tal-Beatifikazzjoni fuq il-fosos tal-Furjana. Dakinhar stess filgħaxija l-Papa żar il-Kappella tal-Midalja Mirakoluża fil-Blata l-Bajda u talab quddiem il-korp sant ta' Dun Ġorġ. Wara indirizza lis-soċji tal-MUSEUM fl-Awditorjum tad-Dar Ġenerali.
Kanonizzazzjoni
Il-Kanonizzazzjoni ġiet iċċelebrata f'San Pietru fil-Vatikan nhar il-Ħadd 3 ta' Ġunju 2007. Attendew mal-ħamest elef Malti għal din iċ-ċelebrazzjoni fejn, taħt xita ma taqta' xejn, raw lil Dun Ġorġ jiġi ddikjarat qaddis. il-Papa Benedettu XVI iddikjara bil-Latin li
F'omelija bit-Taljan prinċipalment fuq it-Trinita Qaddisa, għax dakinhar kienet is-Solennita tagħha, il-Papa Benedittu XVI fisser kif San Ġorġ Preca,
Fi kliem il-Papa, San Ġorġ Preca huwa eżempju ħaj ta' kif għandha tkun ħajja qaddisa. Il-Papa semma l-frażi tant għażiża għall-membri tal-Museum “Verbum Dei caro factum est” u qal li dan kien il-motto li mexxa lil San Ġorġ Preca fil-ħajja kollu tiegħu, u dan wasslu biex iwaqqaf ‘la Società della Dottrina Cristiana', il-MUSEUM. Permezz tal-MUSEUM, qal il-Papa, San Ġorġ Preca ta lill-parroċċi tal-gżejjer Maltin “servizz kwalifikat ta' katekisti preparati, tajbin u ġenerużi."
U għal dan il-Papa rringrazzja lis-soċji tal-MUSEUM:
Il-Papa qal ukoll li San Ġorġ Preca kien saċerdot mistiku mimli mħabba għal Ġesù, il-Verġni Marija u l-qaddisin, u rrefera għat-talba li ta' spiss kien jgħid San Ġorġ Preca u li l-Papa ħeġġiġna ngħiduha aħna wkoll u nagħmluha tagħna “Grazzi Sinjur Alla u aħfirli Sinjur Alla”. Fl-aħħar il-Papa talab lil San Ġorġ Preca biex jgħin lill-Knisja tkun l-eku fidil tal-vuċi ta' Kristu, il-Verb Inkarnat.
Kien mument emozzjonanti għall-Maltin meta fi tmiem il-quddiesa, il-Papa Benedittu XVI tkellem bil-Malti. Qalilna,
F'Malta
Mons. Arċisqof Pawl Cremona stabbilixxa z-Zona Awtonoma tas-Swatar bħala Parroċċa taħt it-titolu ta' San Ġorġ Preca, b'seħħ mit-8 ta' Novembru 2008.
Bolol u Midalji
Nhar it-12 t'April 1980 il-Posta ta' Malta ħarġet l-ewwel bolla li tirrafigura lil Dun Ġorġ, fis-sena taċ-Ċentinarju minn twelidu. Din il-bolla ta' 2c5 kienet disinn ta' Raymond Pitrè.
Biex l-avveniment tal-Kanonizazzjoni ta' Dun Gorg jibqa' mfakkar kif jixraq, fl-2007, is-Socjetà tal-MUSEUM ipproduċiet elfejn midalja tal-fidda. Fuq il-faċċata tagħhom hemm ix-xbieha ta' Dun Gorg filwaqt li fuq wara tidher l-emblema tas-Socjetà bil-kelmiet Verbum Dei Caro Factum Est. Il-Bureau Filateliku tal-kumpanija Maltapost ħareg bolla replika tal-fidda li turi lil Dun ĠorĠ Preca u bil-kappella tas-Soċjetà tal-Mużew fl-isfond. Din kienet l-ewwel darba fl-istorja postali ta' Malta li nħarġet bolla tal-fidda. Minbarra din il-bolla unika, il-Bureau Filateliku ħareġ ukoll sett ta' żewġ bolli li juru l-istess xbieha ta' Dun Ġorġ – waħda tat-tmien centezmi u ohra tal-lira, iddisinjati minn Edward Pirotta. Il-Maltapost ippubblikat ukoll tliet bolol oħra replika tad-deheb, wahda biex tingħata lill-Papa Benedittu 16, oħra biex tinżamm mal-kollezzjoni tal-Maltapost filwaqt li t-tielet waħda se tingħata lid-Dar tal-Providenza biex isir irkant tagħha fost il-pubbliku. Il-Lombard Bank ħareġ edizzjoni limitata ta' ingott tal-fidda, 2,000 waħhda.
Statwi u Bustijiet
Nhar il-Ħamis, 17 ta' Diċembru 2009, wara Quddiesa ta' Radd il-Ħajr immexxija mill-Arċisqof Pawlu Cremona, ġiet inawgurata l-istatwa l-ġdida ta' San Ġorġ Preca, fil-Knisja Parrokkjali ta' San Gejtanu, l-Ħamrun. F'din il-Knisja Dun Ġorġ għex bħala tifel u qeda lill-Poplu ta' Alla bħala saċerdot. L-istatwa tpoġġiet fil-post fejn Dun Ġorġ kien iqarar. L-istatwa tal-bronz tal-iskultur Malta Ġanni Bonnici saret f'Caggiati, ġewwa Parma, l-Italja. Fi kliem il-Kappillan tal-Ħamrun, Dun Henry Balzan, għalkemm Dun Ġorġ ma kienx ikun jixtieq monumenti, u lanqas għandu bzonnhom, il-Poplu Ħamruniz ried juri l-gratitudni tiegħu lejh u jibqa' jfakkru għal dejjem.
Nhar is-Sibt, 20 ta' Frar 2010, il-Maltin Awstraljani f'Melbourne kixfu bust ta' San Ġorġ Preca fiċ-ċentru tal-komunità tal-Maltin f'Parkville. Il-bust inkixef u kien imbierek mill-Isqof Malti Mons Joseph Grech, DD, li kkonċelebra quddiesa tal-okkażjoni flimkien ma' saċerdoti Maltin.
L-Oratorju Dun Ġorġ!
L-Oratorju Dun Ġorġ! inkiteb mill-Professur Oliver Friġġieri fuq mużika tal-Professur Charles Camilleri. Ittella' fil-Kon Katidral ta' San Ġwann nhar il-Ġimgħa 15 ta' Ġunju 2007 taħt il-patroċinju tal-President ta' Malta. L-Orkestra u l-Kor tal-Collegium Musicum li pparteċipaw fl-oratorju kienu taħt id-direzzjoni ta' Maestro Dr Dione Buhagiar, b'Mario Bisazza bħala Leader tal-Orkestra. Ipparteċipaw ukoll is-Sopran Claire Caruana, is-Sopran Claire Massa u t-Tenur Charles Vella Zarb.
Id-Dramm Agħtini l-Għajnuna
Lino Grech kiteb id-dramm Agħtini l-Għajnuna fuq il-ħajja ta' Dun Ġorġ Preca. Grech kitbu fuq xewqa ta' Dun Ġorġ Dalli, direttur tal-Istitut Kattoliku, lura fis-snin tmenin. Għall-ewwel Grech raha biċċa xogħol ftit jew wisq diffiċli. Imma aktar tard dahal ghal din l-isfida u ikkonsulta mal-1200 pagna tat-tliet volumi dwar il-hajja ta' Dun Gorg ta' Patri Alexander Bonnici. Id-dramm ittella' fit-Teatru tal-Istitut Kattoliku, is-Sibt u l-Ħadd 26 u 27 ta' Mejju 2007 mill-kumpanija Teatrali Karattri. L-attur Anthony Ellul interpreta lill-Qaddis Ġorġ Preca.
UEFA Champions League 2013–14
Il-UEFA Champions League 2013–14 hija d-59 staġun tal-UEFA Champions League, l-ogħla kompetizzjoni tal-futbol għall-klabbs fl-Ewropa. Il-finali ntlagħbet ġewwa Estádio da Luz f'Liżbona, fejn lagħbu l-ġirien Real Madrid u Atlético Madrid. Real Madrid rebħu 4–1, wara pari ta' 1–1 fil-ħin supplementari.
Għall-ewwel darba, it-timijiet li jikkwalifikaw għall-fażi tal-gruppi jikkwalifikaw ukoll għall-kompetizzjoni ġdida UEFA Youth League 2013–14, kompetizzjoni disponibbli għall-plejers ta' 19-il sena 'l isfel.
Allokazzjoni tat-timijiet
Total ta' 76 tim minn 52 mill-54 assoċjazzjoni membru tal-UEFA (minbarra l-Liechtenstein li ma torganzza l-ebda kampjonat domesitku u l-Ġibiltà, li għandha tibda tipparteċipa fl-istaġun 2014-15 wara li ddaħlet bħala membru tal-UEFA f'Mejju 2013) se jieħdu sehem fil-UEFA Champions League 2013–14. Il-klassifikazzjoni tal-assoċjazzjoni bbażata fuq il-koeffiċjenti tal-pajjiż tal-UEFA hija użata sabiex tiddetermina n-numru ta' timijiet li jieħdu sehem għal kull assoċjazzjoni:
Klassifikazzjoni tal-assoċjazzjoni
Għall-UEFA Champions League 2013–14, l-assoċjazzjonijiet huma allokati f'posthom skont il-koeffiċjenti tal-pajjiż tal-UEFA 2012, li tikkunsidra il-prestazzjoni tagħhom fil-kompetizzjonijiet Ewropej mill-2007 sal-2012.
Distribuzzjoni
Peress li d-detenturi tat-titlu (Bayern Munich) kwalifikaw għall-fażi tal-gruppi taċ-Champions League permezz tal-kampjonat domestiku tagħhom, il-post tal-fażi tal-gruppi li huwa riżervat għad-detenturi tat-titlu tbattal, u l-bidliet li ġejjin fil-sistema ta' allokazzjoni normali ġew magħmula:
Timijiet
Il-pożizzjonijiet tal-kampjonat tal-istaġun ta' qabel murija fil-parentesi (DT: Detentur tat-titolu).
Skeda
It-tlugħ tal-poloz kollha saru fil-kwartieri ġenerali tal-UEFA f'Nyon, l-Iżvizzera, sakemm mhumiex indikati mod ieħor.
Fażi ta' kwalifikazzjoni
Fir-rawnds kwalifikanti u tal-play-off, it-timijiet kienu maqsuma miżruha u timijiet mhux miżruha kienu bbażati fil-koeffiċjenti tal-klabb tal-UEFA 2013,  u mbagħad jitfasslu fil-leg home u away. Timijiet mill-istess assoċjazzjoni ma jistgħux jiġu kontra xulxin.
It-tieni rawnd ta' kwalifikazzjoni
L-ewwel legs saru fis-16 u s-17 ta' Lulju, u t-tieni legs saru fit-23 u l-24 ta' Lulju 2013.
It-tielet rawnd ta' kwalifikazzjoni
It-tielet rawnd ta' kwalifika kien maqsum f'żewġ sezzjonijiet: wieħed għaċ-ċampjins u l-ieħor għal dawk li mhumiex. It-timijiet telliefa miż-żewġ sezzjonijiet jidħlu fir-rawnd tal-play-off tal-UEFA Europa League 2013–14.
Il-poloz għat-tielet rawnd ta' kwalifikazzjoni saru fid-19 ta' Lulju 2013. L-ewwel legs intlagħbu fit-30 u l-31 ta' Lulju, u t-tieni legs intlagħbu fis-6 u s-7 ta' Awwissu 2013.
!colspan=6|Ċampjins
!colspan=6|Mhux ċampjins
Play-off
Ir-rawnd tal-play-off kien maqsum f'żewġ sezzjonijiet: wieħed għaċ-ċampjins u l-ieħor għal dawk li mhumiex. It-timijiet telliefa miż-żewġ sezzjonijiet jidħlu fil-fażi tal-gruppi tal-UEFA Europa League 2013–14.
Il-poloz għar-rawnd tal-play-off saru fid-9 ta' Awwissu 2013. L-ewwel legs intlagħbu fl-20 u l-21 ta' Awwissu, u t-tieni legs se jintlagħbu fis-27 u t-28 ta' Awwissu 2013.
!colspan=6|Ċampjins
!colspan=6|Mhux ċampjins
Fażi eliminatorja
Fil-fażi eliminatorja, it-timijiet se jilagħbu kontra xulxin f'żewġ legs f'bażi home-u-away, ħlief għall-finali. Fil-poloz għall-aħħar sittax, ir-rebbieħa ta' 8 gruppi se jkunu miżruha, u r-runners-up ta' 8 gruppi se jkunu mhux miżruha. It-timijiet miżruha se jilgħabu kontra t-timijiet mhux miżruha, it-timijiet miżruha jospitaw it-tieni leg. Timijiet mill-istess grupp jew l-istess assoċjazzjoni ma jistgħux jiġu kontra xulxin. Mill-kwarti tal-finali l-quddiem, ma jkun hemmx statiska bħal tal-gruppi, u timijiet mill-istess grupp jew l-istess assoċjazzjoni jistgħu jilgħabu kontra xulxin.
L-aħħar sittax
Il-poloz għall-aħħar sittax saru fis-16 ta' Diċembru 2013. L-ewwel legs intlagħbu fit-18, 19, 25 u 26 ta' Frar u t-tieni legs intlagħbu fil-11, 12, 18 u 19 ta' Marzu 2013.
Kwarti tal-finali
Il-poloz għall-kwarti tal-finali saru fil-21 ta' Marzu 2014. L-ewwel legs intlagħbu fl-1 u t-2 ta' April, u t-tieni legs intlagħbu fit-8 u d-9 ta' April 2014.
Semi-finali
Il-poloz għas-semifinali saru fil-11 ta' April 2014. L-ewwel legs intlagħbu fit-22 u t-23, u t-tieni legs intlagħbu fid-29 u t-30 ta' April 2014.
Finali
Il-finali ntlagħab fl-24 ta' Mejju 2014 ġewwa Estádio da Luz, Liżbona.
Xjenzi soċjali
Ix-xjenzi soċjali huma grupp ta' dixxiplini akkademiċi li jistudjaw l-aspetti umani tad-dinja. Dawn huma differenti mill-arti u l-umanitajiet għax jemfasizzaw l-użu tal-metodu xjentifiku kif ukoll standards rigorużi fejn jidħlu provi fl-istudju ta' l-umanità, inkluż il-metodu kwantitattiv u l-metodu kwalitattiv.
Fergħat maġġuri
Fost il-fergħat maġġuri tax-xjenzi soċjali insibu:
Mhux l-istituzzjonijiet kollha jagħrfu dawn il-fergħat bħala xjenzi soċjali.
Olympe de Gouges
Olympe de Gouges, psewdonimu ta' Marie Gouze, (Montauban, 7 ta' Mejju 1748 – Pariġi, 3 ta' Novembru 1793), kienet drammaturga Franċiża li għexet matul ir-Rivoluzzjoni Franċiża. Il-kitba femminista u abolizzjonista tagħha kellha influwenza kbira.
Fl-1788 ippubblikat Riflessjonijiet dwar in-nies suwed" li fih ħadet pożizzjoni kontra l-jasar, u fl-1791 id-Dikjarazzjoni tad-drittijiet tal-mara u taċ-ċittadina li kien dikjarazzjoni tal-ugwaljanza politika u soċjali bejn l-irġiel u n-nisa. Fl-1793 ġiet giljottinata għax kienet kontra l-eżekuzzjoni ta' Lwiġi XVI u jidher li kienet attakkat il-Kumitat tas-Saħħa Pubblika. B'mewtha bdiet ir-repressjoni spjetata ta' kull dissidenza u wkoll it-treġġigħ lura tar-rivoluzzjoni libertarja, x'aktarx kollu dovut għall-istat ta' gwerra li kien sar permanenti, maħluq mill-potenzi alleati u kontrorivoluzzjonarji (il-Prussija, l-Ingilterra, l-Awstrija u r-Russja).
Montauban
Meta twieldet Marie Gouze ġiet reġistrata bħala bint Pierre Gouze u Anne-Olympe Mouisset, li kienu żżewġu fl-1737. Pierre Gouze kellu ħanut tal-laħam u ommha kienet bint bejjiegħ tad-drappijiet. Imma ommha ma damitx ma għarrfitha li kienet it-tifla naturali tal-poeta Jean-Jacques Le Franc de Pompignan (1709 – 1784), il-parrinu tagħha.
Fl-1765, iżżewġet lil Louis-Yves Aubry u ma damitx ma kellha tifel. Żewġha miet ftit wara. Kienet diżilluża bl-esperjenza taż-żwieġ u matul ħajjitha kollha rrefjutat li terġa' tiżżewweġ għax kienet tgħid li ż-żwieġ hu l-qabar tal-fiduċja u l-imħabba.
Bdiet issejjaħ lilha nfisha bl-isem "Marie-Olympe" jew sempliċement "Olympe", u żiedet il-partiċella "de" ma' kunjomha "Gouze" jew pjuttost "Gouges". Lejn l-1770 ħalliet Montauban ma' binha Pierre - li fil-ġejjieni kellu jilħaq ġeneral tal-armata tar-Repubblika - biex tmur Pariġi biex toqgħod ma oħtha miżżewġa, bil-ħsieb li binha jkollu edukazzjoni suriet in-nies.
Pariġi u t-teatru
lemin|thumb|240px|Ritratt ta' Olympe de Gouges Pariġi kellha relazzjoni ma' direttur ta' kumpannija qawwija tal-vapuri għat-trasport militari li kienet taħdem mal-Istat. Hu ried jiżżewwiġha imma hi rrefjutat, imma r-relazzjoni tagħhom damet sat-tmiem tar-Rivoluzzjoni. Ma jistax wieħed jgħid li Marie-Olympe de Gouges kienet "kortiġjana". Kienet tgħix ma' diversi rġiel li għenuha finanzjarjament biex iżżom livell ta' ħajja borgiża. Veru kellha relazzjonijiet ta' mħabba u passjoni, imma dawn ma jikkomparawx mal-libertinaġġ ipprattikat Versailles jew mill-borgeżija għolja Pariġina. Matul ħajjitha kollha, kellha ġibda kbira għat-teatru u fl-1778 bdiet tikkonċentra fuq il-kitba ta' kummiedji. Barra mit-teatru politiku li ġie rrappreżentat fi żmien ir-rivoluzzjoni, il-kummiedja li għamlitha famuża kienet l'Esclavage des Noirs ippubblikata fl-1792 u miżjuda mar-repertorju tal-Comédie-Française bit-titlu Zamore et Mirza, ou l'heureux naufrage ("Zamore u Mirza, jew in-nawfraġju ta' ferħ"). Din il-kummiedja u oħra intitulata le Marché des Noirs (1790), flimkien mas-saġġ Riflessioni dwar in-nies suwed (1788) ħallewha tidħol fis-Soċjetà tal-ħbieb tas-Suwed - il-lobby tal-abolizzjonisti - imwaqqfa fl-1788 minn Brissot.
Ir-rivoluzzjoni
Fl-1788, saret magħrufa bil-pubblikazzjoni ta' xogħlijiet żgħar li kienu diskussi ħafna f'dal-perjodu, partikolarment fil-"Journal général de France" imma anki f'ġurnali oħra. Olympe imbagħad żviluppat proġett ta' riforma patrijottika fil-famuża Ittra lill-Poplu fejn ipproponiet programm vast ta' riformi soċjali u soċjetarji fl-Osservazzjoniet patrijottiċi. Dawn ix-xogħlijiet kienu segwiti minn xogħlijiet żgħar oħra indirizzati lir-rappreżentanti tat-tliet leġiżlaturi prinċipali tar-Rivoluzzjoni, liċ-ċirkli patrijottiċi u diversi personalitajiet fosthom Mirabeau, La Fayette u Necker li kienet tammira partikolarment. Il-pożizzjoni tagħha kienet dejjem qrib dik tal-mistednin li kienu jattendu s-salott ta' Auteuil ta' Madame Helvétius, mart il-filosfu Adrien Helvétius.
F'dan il-post ta' laqgħat kulturali, fejn kienu jiddefendu l-prinċipju tal-Monarkija Kostituzzjonali, kienu jiġu diskussi ħafna argumenti oħra dwar l-emanċipazzjoni tas-soċjetà Franċiża u b'partikolari ir-rwol tan-nisa fiha. Flimkien mal-membri l-oħra ta' dawn il-laqgħat f'Auteuil u minħabba fihom Olympe saret repubblikana. Dawn kollha kienu kontra l-eżekuzzjoni ta' Lwiġi XVI.
Fis-16 ta' Diċembru 1792 Olympe de Gouges offriet li tgħin lil Malesherbes fid-difiża tar-re quddiem il-konvenzjoni imma t-talba tagħha inċaħdet bil-ħdura. Kienet isostni li n-nisa kellhom il-ħila jieħdu f'idejhom ħafna mir-responsabiltajiet li tradizzjonalment huma riżervati għall-irġiel. Fil-kitba kważi kollha tagħha titlob li n-nisa jkun imdaħħlin fid-dibattiti politiċi u soċjali. Kitbet hekk: "Il-mara għandha d-dritt titla' għall-forka; għandha jkollha wkoll id-dritt li titla fuq ir-rostru." Kisbet il-permess li n-nisa jkunu jistgħu jidħlu għaċ-ċerimonja ta' karattru nazzjonali, "il-Festa tal-Liġi" tat-3 ta' Ġunju 1792 u wara fit-tifkira tar-rebħa tal-Bastille fl-14 ta' Lulju 1792.
Kienet ukoll fost l-ewwel nies li ppromovew sistema ta' welfare u fformulat - fil-wisa' - sistema ta' protezzjoni għall-ommijiet u t-tfal u rrakkomandat il-ħolqien ta' laqgħat nazzjonali biex jikkumbattu l-qagħad. Bl-istess mod ipproponiet il-ħolqien ta' djar għall-fqar u ta' sodod ta' lejl għat-tallaba.
It-tmiem
200px|lemin|thumb|L-esekuzzjoni ta' Olympe de Gouges
Iżjed ma r-Rivoluzzjoni daħlet 'il ġewwa, iżjed saret ħarxa fil-kitba tagħha. Fit-2 ta' Ġunju 1793, il-Ġakobini arrestaw l-alleati tagħha, il-Ġirondini, tefgħuhom il-ħabs, u imbagħad f'Ottubru bagħtuhom għall-giljottina. Fl-aħħar, il-fuljett tagħha, Les trois urnes, ou le salut de la Patrie, par un voyageur aérien ("It-Tliet Urni jew il-Fidwa tal-Patrija, minn Żajjar Aerju") tal-1793, wassal biex tiġi arrestata. Il-fuljett talab referendum biex tintgħażel waħda minn tliet forom ta' gvern: l-ewwel, repubblika indiviżibbli, it-tieni gvern federali, jew it-tielet, monarkija kostituzzjonali.
Wara li ġiet arrestata, il-kommissarji fittxu x-xhieda ma' darha kollha. Meta ma' sabu xejn hemm, hi minn jeddha ħadithom il-maħżen fejn kienet iżżomm id-dokumenti. Hemm sabu dramm mhux komplut bit-titlu La France Sauvée ou le Tyran Détroné}} ("Franza Salvata, jew it-Tiran Detronizzat"). Fl-ewwel att (baqa' biss l-ewwel att u nofs), Marija-Antonjetta qed tippjana strateġija biex iżżomm il-monarkija milli taqa' u jikkonfrontawha l-forzi rivoluzzjonarji, fosthom De Gouges infisha. L-ewwel att jagħlaq b'De Gouges tipprietka lir-reġina fuq l-intenzjonijiet sedizzjużi li kellha u tgħidilha kif imissha tmexxi l-poplu tagħha. De Gouges u l-prosekutur it-tnejn użaw dan id-dramm bħala xhieda fil-proċess tagħha. Il-prosekutur sostna li kif Olympe pinġiet ir-reġina seta' jqajjem simpatija u appoġġ għall-Monarkiċi, waqt li hi stqarret li d-dramm wera li hi minn dejjem kienet tappoġġa r-rivoluzzjoni.
Għaddiet tliet xhur il-ħabs mingħajr avukat, tipprova tiddefendi ruħha. L-imħallef ewlieni caħdilha d-dritt għal avukat, fuq il-bażi li żgur kellha l-ħila tiddefendi ruħha. Jidher li l-imħallef ibbaża l-argumenti tiegħu fuq it-tendenza li kellha De Gouge li tirrappreżenta ruħha fil-kitba. Bl-għajnuna ta' ħbiebha, irnexxielha tippubblika żewġ testi: Olympe de Gouges au tribunal révolutionnaire ("Olympe de Gouges quddiem it-tribunal rivoluzzjonarju"), fejn irrakkontant l-interrogazzjonijiet tagħha u l-aħħar xogħol tagħha, Une patriote persécutée ("Patrijotta persegwitata"), fejn ikkundannat it-Terrur. Il-Ġakobini, li diġà kienu qatlu r-Re u r-Reġina, ma tantx kellhom aptit jittoleraw xi oppożizzjoni mill-intellettwali. De Gouges ingħatat sentenza għall-mewt fit-2 ta' 2 Novembru 1793, u ġiet ġustizzjata l-għada għal imġiba sedizzjuża biex tirristabbilixxi l-monarkija. Olympe ġiet ġustizzjata xahar biss wara li kien ħareġ mandat għall-arrest ta' Condorcet u tlett ijiem biss wara l-mexxejja tal-Ġirondini ġew giljottinati. Indifnet fiċ-ċimiterju tal-Madeleine.
L-aħħar mumenti ta' ħajjet Olympe iddekrivihom wieħed Pariġin anonimu li żamm djarju ta' x'kien qiegħed jiġri:
Posterità
thumb|xellug|upright|Pierre Aubry de Gouges Matul ħajjitha, Olympe de Gouges sikwit soffriet mill-preġudizzji (kienu jgħidu, pereżempju, li ma kinetx taf tikteb u xi ħadd ieħor kien jiktbilha kollox).Fl-istess ħin batiet ċerta ostilità min-naħa tan-nisa u wara l-eżekuzzjoni, in-nies baqgħu jiftakruha l-iżjed bħala prostituta.
Franza, fit-tħejjija għaċ-ċelebrazzjoni tal-biċentinarju, il-kitba ta' Olympe de Gouges inqrat u ġiet editjata u kellha xi forma modesta ta' rikonoxximent. Wara Ottubru tal-1989, bis-saħħa tal-inizjattiva tal-istorika Catherine Marand-Fouquet, intbagħtu ħafna petizzjonijiet indirizzati lill-presidenza tar-Repubblika biex jitolbu li l-fdalijiet ta' Olympe de Gouges jittieħdu fil-Pantheon ta' Pariġi. F'Novembru tal-1993, l-istess Catherine Marand-Fouquet organizzat dimostrazzjoni quddiem il-Panthéon bħala tifkira tal-biċentenarju tal-eżekuzzjoni ta' Olympe.
Fis-6 ta' Marzu 2004, is-salib it-toroq ta' Rue Béranger, Rue Charlot, Rue Turenne u Rue Franche-Comté f'Parġi issemma Place Olympe de Gouges. Il-pjazza inawguraha is-sindku tat-tielet Arrondissement, Pierre Aidenbaum, flimkien mal-ewwel viċi sindku ta' Pariġi, Anne Hidalgo. F'din l-okkażjoni, l-attriċi Véronique Genest qrat silta mid-Dikjarazzjoni tad-Drittijiet tal-Mara.
Wara mewtha, skont Olivier Blanc, binha, il-Ġeneral Pierre Aubry de Gouges mar il-Gujana ma' martu u l-ħames uliedu. Miet fl-1802, u wara l-armla tiegħu ippruvat tmur lura Franza, imma mietet abbord il-vapur hija u sejra lura. F'Gwadelup, iż-żewġ ulied bniet iżżewġu, Marie Hyacinthe Geneviève de Gouges lil uffiċjal Ingliż (Il-Kaptan William Wood), u Charlotte de Gouges lill-politiku Amerikan Robert S. Garnett, membru tal-Kungress tal-Istati Uniti li kellu xi pjantaġjuni f'Virginia.
Kitba politika
(fuljetti, kartelluni, artikli eċċetra)
Akropoli ta' Ateni
275px|thumb|Veduta tal-Akropoli bl-aħħar raġġi tax-xemx fuq il-Partenon L-Akropoli ta' Ateni huwa fdal ta' bini, mibni fuq għolja tal-ġebla tal-ġir, li tiddomina l-belt ta' Ateni, il-Greċja. L-Akropoli jinkludi wħud mill-eqdem binjiet klassiċi fid-dinja li għandhom sinifikat arkitettoniku u storiku kbir, u fosthom l-iktar famuż huwa l-Partenon. L-isem akropoli ġej mill-kelma Griega ἄκρον (akron, "tarf, estremità") u πόλις (polis, "belt").
Minkejja li hemm l-evidenza li din l-għolja kienu jgħixu fiha sa mir-raba' millenju qabel Kristu, kien Periklew (għall-ħabta tal-495 – 429 Q.K.) li fis-seklu ħamsa qabel Kristu kien ikkoordina l-kostruzzjoni tal-iktar binjiet importanti ta' dan is-sit, fosthom il-Partenon, il-Propylaea, l-Eructheum u t-tempju ta' Atena Nike.
Partenon
Il-Partenon huwa tempju ta' stil Doriku, li nbena fl-447 Q.K. għal Atena, l-alla femminili tal-għerf. daqsminuri|222x222px|Il-Propylaea
Propylaea
Il-Propylaea hija monument li jikkonsisti minn diversi livelli u li nbena għall-ħabta tal-437 Q.K., b'irħam abjad fuq disinn ta' Mnesicles. Il-Propylaea għandha struttura ta' sala. Fuq in-naħa ta' barra nsibu żewġ settijiet ta' sitt kolonni Doriċi.
Eructheum
xellug|daqsminuri|269x269px|L-Erechtheum L-Eructheum huwa msemmi għal Eruchthus, re tal-mitoloġija. Huwa wieħed mill-iktar tempji elaborati li wieħed jista' jsib fl-Akropoli u huwa eżempju meraviljuż ta' arkitettura Jonika. Il-veranda ta' quddiem hija mogħnija b'sitt figuri femminili, il-Karjatidi. Dan il-bini nbena fl-407 Q.K.
Tempju ta' Atena Nike
It-Tempju ta' Atena Nike (Atena rebbieħa) inbena fl-420 Q.K. Huwa eżempju ċar ta' tempju klassiku, b'kolonni Joniċi, u huwa mdawwar bil-burdura man-naħa ta' fuq.
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' ħames kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem"; u l-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju".
Rhynchocyon
Rhynchocyon huwa ġeneru ta' mammiferi fil-klassi Mammalia, fis-sottoklassi Theria, fl-infraklassi Eutheria (il-plaċentati), fl-ordni Macroscelidea, fil-familja Macroscelididae ma' tliet ġeneri oħra (Elephantulus, Macroscelides u Petrodromus) u l-uniku wieħed fis-sottofamilja Rhynchocyoninae b' erba' speċijiet ħajjin u minn tal-anqas tlieta estinti. Dan il-ġeneru bħala numru ta' speċijiet huwa it-tieni l-aktar ta' suċċess fl-ordni Macroscelidea.
Borgward
thumb|right|250px|Logo tal-Borgward
Imperu Kushan
L-Imperu Kushan (ċ. Seklu I–Seklu III) kien stat li fl-aqwa tiegħu, bejn l-105–250, kien jifrex minn Tajikistan sal-Baħar Kaspjan sa l-Afganistan u l-isfel fil-wied tax-Xmara Ganges. L-imperu inħoloq mit-tribù Kushan ta' lYuezhi, li kien poplu mill-Xinjiang moderna, Ċina, possibilment relatat mat-Tocharians. Kellhom kuntatti diplomatiċi ma' Ruma, Persja Sassanja u Ċina, u għal ħafna sekli kienu fiċ-ċentru ta' skambji bejn il-Lvant u l-Punent.
Oriġini
L-isem Kushan ġej mill-kelma Ċiniża Guishuang (Ċ:貴霜) li kienet tiddiskrivi wieħed mill-ħames tribujiet ta' l-Yuezhi (Ċ:月氏), konfederazzjoni laxka ta' popli Indo-Ewropej li jitkellmu verżjonijiet tal-lingwa Tocharian. Kienu l-Indo-Ewropej li joqgħodu l-iktar fil-Lvant, li kienu jgħixu fil-Baċir Tarim fil-Xinjiang tal-lum il-ġurnata, sakemm ġew imkeċċija lejn il-Punent mill-Xiongnu fil176–160 q.K. Il-ħames tribujiet Yuezhi huma magħrufa fl-istorja Ċiniża bħala Xiūmì (Ch:休密), Guishuang (Ch:貴霜), Shuangmi (Ch:雙靡), Xidun (Ch:肸頓), u Dūmì (Ch:都密).
Il-Yuezhi waslu fir-renju Ellenistiku ta' Greco-Bactria, fit-territorju Bactrian (Afganistan u Uzbekistan ta' fuq) fil-135 q.K ċirka, u rrimpjazzaw id-dinastiji Griegi t'hemmhekk, li mxew fil-baċir Indus (illum fil-Pakistan) fil-parti tal-punent tar-Renju Indo-Grieg.
Waqa'
thumb|300px|right|Dinar tad-deheb tar-rè tal-Kushan, [[Kanishka II (200–220)]]
Mis-Seklu III 'l quddiem, l-Imperu Kushan beda jitfarrak.
Ċirka il-225, Vasudeva I miet u l-Imperu Kushan ġie maqsum f'żewġ partijiet, dak tal-lvant u dak tal-punent. Bejn il-224–240, is-Sasanians invadew Bactria u l-Indja ta' Fuq, fejn huma magħrufa bħala l-Indo-Sassanians.
Għall-ħabta tal-270, il-Kushani tilfu t-territorji tagħhom fil-pjanura tal-Ganges, fejn ġie stabbilit l-Imperu Gupta ċirka 320.
F'nofs is-Seklu IV vassal Kushan fil-Pakistan, bl-isema ta' Kidara, ħa l-poter u kisser id-dinastija antika tal-Kushan. Huwa ħoloq renju magħruf bħala r-Renju Kidarite, avolja hu probabilment kien jikkunsidra lilu nnifsu bħala Kushan, kif inhu indikat bl-istil Kushan li adotta għall-muniti tiegħu. Il-Kidariti jidru li kienu pjuttost prosperużi, għalkemm fuq skala iżgħat mill-predeċessuri Kushani tagħhom.
Il-fdalijiet ta' l-Imperu Kushan kienu eventwalment imwarrba fis-Seklu V bl-invażjonijiet tal-White Huns, u iktar 'il quddiem bl-espansjoni ta' l-Iżlam.
Assoċjazzjoni tal-Futbol ta' Malta
L-Assoċjazzjoni tal-Futbol ta' Malta, magħrufa aħjar bħala l-Malta Football Association (MFA) hi l-assoċjazzjoni li tiggwida l-logħba tal-futbol f'Malta. Din ġiet fundata fil-bidu tas-seklu 20, waħda mill-ewwel strutturi tal-futbol fid-dinja.
Mill-1910, ilha torganizza kampjonat tal-futbol Malti, waqt li fis-snin tletin introduċiet l-FA Trophy, kompetizzjoni fuq bażi eliminatorja għall-klabbs. L-MFA torganizza wkoll kompetizzjonijiet oħra, għal-logħba tal-futbol maskili, għal dik femminili u għall-futsal.
Bl-affiljazzjoni mal-FIFA (1959) u mal-UEFA (1960), it-tim nazzjonali Malti u timijiet nazzjonali ta' livelli differenti setgħu jikkompetu f'kompetizzjonijiet internazzjonali organizzati minn dawn iż-żewġ konfederazzjonijiet, fosthom fil-Kampjonati Ewropej u fit-Tazza tad-Dinja. Din is-sħubija fetħet iċ-ċansijiet għall-klabbs Maltin sabiex jikkompetu f'kompetizzjonijiet għall-klabbs tal-UEFA, fosthom il-UEFA Champions League u l-UEFA Europa League.
Skont l-Att dwar l-Isports tat-23 ta' Jannar 2003, l-MFA għandha tieħu ħsieb l-Grawnd Nazzjonali u s-Centenary Stadium. Dan il-kumpless jinvolvi grawnds għat-taħriġ, ġinnasju, pixxina, u klinika fiżjoterapewtika.
Struttura
L-istruttura tal-MFA tinkludi 53 klabb membru, u kif ukoll 10 assoċjazzjonijiet membri. Il-klabbs jieħdu sehem f'erba' diviżjonijiet: il-Premier League, l-Ewwel, it-Tieni, u t-Tielet Diviżjoni. L-għaxar assoċjazzjonijiet membri huma:
Psikoloġija
Il-Psikoloġija (Grieg antik: psyche = "ruħ" jew "moħħ", logos/-oloġija = "studju ta") hija xjenza akkademika u applikata li tinvolvi l-istudju tal-menti, tal-moħħ u tal-imġiba, kemm dik umana u le. Il-psikoloġija tapplika dan l-għerf f'bosta oqsma tal-ħajja tal-bniedem, bħal ngħidu aħna, fil-problemi li jiltaqa' magħhom fil-ħajja ta' kuljum u fit-trattament ta' mard mentali.
Il-psikoloġija hija differenti mis-soċjoloġija, antropoloġija, ekonomija u x-xjenzi politiċi għax tinvolvi l-istudju tal-proċessi mentali u l-imġiba ta' individwi (kemm waħidhom kif ukoll fi gruppi) minflok l-imġiba tal-gruppi innifishom. Il-psikoloġija hija differenti wkoll mill-bijoloġija u n-newroxjenza għax hija konċernata primarjament ma' l-interazzjoni bejn proċessi mentali, l-imġiba u l-proċessi tas-sistema, mhux sempliċiment il-proċessi bijoloġiċi jew newroloġiċi innifishom (avolja il-fergħa newropsikoloġija tgħaqqad l-istudju tal-proċessi newroloġiċi ma' l-istudju ta' l-effetti mentali li dawna joħolqu).
Barbados
Il-Barbados hi nazzjon fil-Karibew.
Iva Despić-Simonović
Ivana Despić (née Simonović, Serbian Cyrillic :Ива Деспић;15 ta’ Awwissu 1891 - 12 ta’ Lulju 1961) kienet skulturiċi Jugoslava. Imwielda fil-Kroazja, Despić-Simonović kienet edukata f'Żagreb, Pariġi u Munich. Mill-1920 sal-mewt tagħha għexet l-aktar f'Sarajevo, iżda serviet ukoll bħala l-iskultur tal-qorti f'Belgrad. Hija kienet l-ewwel skultur fil-Bożnja u Ħerzegovina tal-lum u l-unika waħda fil-perjodu ta' bejn il-gwerer, iżda sfumat fl-oskurità wara t-Tieni Gwerra Dinjija.
Edukazzjoni u familja
Iva Simonović twieldet Hrastovica [ bs ] ħdejn Petrinja fil-Kroazja-Slavonja, l-Awstrija-Ungerija, fil-15 ta' Awwissu 1891. Il-familja Simonović kienet sinjura. Missierha, ġeneral fl- Armata Awstro-Ungeriża, għaraf it-talent tagħha u pprovdilha edukazzjoni artistika. Kienet imħarrġa mill-iskulturi Robert Frangeš-Mihanović u Rudolf Valdec. L-ewwel wirja tagħha, parti mill-wirja individwali u ma' Ljubo Babić, saret meta kienet għadha studenta. Babić kien interessat fiha b’mod romantiku u pinġa ritratt tagħha. Iva Simonović kompliet l-edukazzjoni tagħha f'Pariġi u f'Munich, titħarreġ bħala plaquette u medallion artist, u kellha wirja f'Pariġi fl-1914.
Karriera
Despić-Simonović kellha żewġ wirjiet individwali, f'Londra u Belgrad fl-1927, u rċieva kritika favorevoli. Ħadet sehem f’wirjiet kollettivi f’Londra, Belgrad, Barċellona, Żagreb, Ljubljana, Praga, Brno u Bratislava. Is-suċċess internazzjonali tagħha ġabha l-fama fil-Jugoslavja wkoll, sal-punt li tiġi kkuntattjata mir- Re Alessandru .Kellha atelier personali fil-qorti rjali f'Belgrad, fejn ipinġiet nies ta 'livell għoli. Despić-Simonović fakkret li l-ħila tagħha saret it-taħdita tal-qorti meta l-Prinċep tal-Kuruna Peter, dak iż-żmien tifel żgħir, daħal fl-atelier tagħha u rrikonoxxa l-bust li kienet qed taħdem fih bħala li juri lill-Ġeneral Stevan Hadžić. Hija saret skultur tal-qorti kif ukoll l-istruttur tal-iskultura tar-Reġina Maria, li magħha saret partikolarment qrib.
Matul il-qagħda tagħha f’Belgrad, Despić-Simonović ipinġret lir-Re, ir-Reġina, il-ġenerali, u nies oħra ta ’grad għoli, inkluż ir-Re Ferdinand tar-Rumanija u l-Prinċep Kiril tal-Bulgarija. Xogħlijiet oħra magħrufa jinkludu l-iskulturi Children in the Snow (1923), Good Friends (1923), u Bato is Playing (1925), kif ukoll il-plakka Consolation (1927). Fil-karriera bikrija tagħha, Despić-Simonović kienet influwenzata mill-ideali tar -Rinaxximent bikri, iżda wara adottat approċċ impressjonista.
Despić-Simonović kienet l-ewwel skultur fil-Bosnja-Ħerzegovina tal-lum, u baqagħt l-unika wieħed matul il-perjodu ta' bejn il -gwerer. In-nisa Bosnjakki dak iż-żmien kienu l-aktar illitterati u ma ħadu l-ebda sehem fil-ħajja pubblika, iżda l-karriera ta’ Despić-Simonović iffjorixxiet u kienet magħrufa sew fis-soċjetà. F'intervista tal-1937, hija lmentat dwar it-trattament ta' artisti nisa, u qalet: "Jiena impressjonata li l-artisti rġiel ma jivvalutawx ix-xogħol artistiku tan-nisa. Għandhom faċli. . . Meta tifel ta' artist raġel ikun marid, huwa jibqa' jagħmel xogħolu. Meta binti kellha tifu, jien ma impurtanix mill-iskultura." Despić-Simonović kienet ispirata mill-maternità u spiss kienet tpinġi lil uliedha. Hija kienet partikolarment ħerqana li tagħmel monument lill-ommijiet, simili għall- Qabar tas-Suldat Mhux Magħruf, li kien qed isir mifrux mad-dinja kollha. L-idea tagħha ma ġietx sostnuta, u sostniet li ġiet ikkupjata u wara realizzata fl-Istati Uniti.
Ħajja aktar tard
Despić-Simonović mietet fit-12 ta' Lulju 1961 fl-atelier tagħha f'Vasin Han. Pjanijiet biex jipproteġu d-dar tagħha u jibdluha f'kolonja ta' artisti ħarġu ftit snin wara mewtha iżda qatt ma ġew realizzati. Id-dar ġiet restawrata fl-2005 minn sid ġdid, u dak iż-żmien instabu numru ta’ busti tal-ġibs li qabel ma kienux magħrufa wara bibien moħbija tal-kantina.
FC Lusitanos
Lusitanos huwa klabb tal-futbol mill-Andorra ibbażat fl-Andorra la Vella, it-tim beda l-futbol fis-sena 1999 li jilgħab fil-Primera Divisió,l-ogħla diviżjoni fl-Andorra. Huma rebħu l-promozzjoni għall-Primera Divisió fl-ewwel staġun tagħhom.
Storja
Il-klabb lagħab għall-ewwel darba fil-Campionat de Lliga fl-2000-2001, wara li rebaħ il-kampjonat tat-Tieni Diviżjoni. Fl 2001-2002 huma rebħu l-ewwel titlu, il-Copa Constitució wara li rebħu 2-0 fil-finali kontra Inter Club d'Escaldes fit-2 ta 'Ġunju, biż-żewġ gowls minn Manuel Vieira.
Lusitanios lagħbu l-ewwel logħbiet Ewropej tagħhom fil-UEFA Europa League 2010-11, fejn kienu eliminati 11-0 fuq aggregat mill Klabb Maċedonjan Rabotnicki. Fl-istaġuni kampjonat ġejjiena, kienu melgħuba fl-istess stadju minn klabb kroat,Varazdin, 6-1 fuq l-aggregat.
It-Tim huwa magħmul min plejers Portugiżi.
Identita
L-arma ta' Lusitanos "tixbaħ ħafna il-dik tal-Portugal Football Federation. Min meta bdew il-futbol, il-klabb kellu diversi plejers Portugiżi, kowċis u l-partitarji (immigranti Portugiżi fl-Andorra). Manifattur tal-ger tat-tim huwa l-PEBA marka Portugiża.
Halitheriinae
Halitheriinae hija sottofamilja ta' mammiferi plaċentati (il-baqar tal-baħar) (estinti), fil-familja Dugongidae ma' żewġ sottofamilji oħra (Dugonginae u Hydrodamalinae), b'bosta ġeneri estinti u bl-ebda speċi ħajja.
Assoċjazzjoni tal-Futbol Albaniż
L-Assoċjazzjoni tal-Futbol Albaniż (bl-Albaniż: Federata Shqiptare e Futbollit) hija l-organizzazzjoni li tmexxi l-futbol fl-Albanija. Din torganizza l-kampjonat nazzjonali Albaniż, it-tim nazzjonali, u t-tim nazzjonali ta' taħt il-21 sena.
Storja
Il-federazzjoni Albaniża ġiet stabbilita fis-6 ta' Ġunju 1930, u ssiebħet mal-FIFA fl-1932 u aktar tard, fl-1954, kienet waħda minn fost il-membri fundaturi tal-UEFA.
Fl-14 ta' Marzu 2008, l-FSHF ġiet sospiża mill-FIFA minħabba indħil politiku. Dan fisser li t-timijiet nazzjonali ma setgħux jilgħabu logħbiet uffiċjali, ir-rappreżentanti ġew projbiti li jattendu avvenimenti uffiċjali, u r-referis ma setgħux jirrefjaw partiti sanzjonati mill-FIFA. Aktar tard, din is-sospensjoni ġiet imneħħiha, u fis-27 ta' Mejju 2008, l-Albanija lagħbet logħba ta' ħbiberija kontra l-Polonja.
Il-president attwali tal-federazzjoni huwa Armand Duka, li ilu jkopri dan ir-rwol mill-2002 u fl-2010 rebaħ it-tielet elezzjoni tiegħu għall-presidenza.
Kostum nazzjonali Mordovjan
daqsminuri|260x260px| Nisa Moksha seklu 19 Il-Kostum Nazzjonali Mordovjan deher fi żminijiet antiki fl-ambjent tal-kampanjoli, u matul dak iż-żmien kien mogħni b'karatteristiċi, bħal qatgħa partikolari, drapp speċjali, ornamenti u dekorazzjoni speċjali. Il-kostumi folkloristiċi Mordovjani, speċjalment tan-nisa, huma mlewna ħafna. Huwa suddiviż f'tipi Erzya u Moksha. Ħafna drappijiet biex isiru l-ħwejjeġ kienu magħmula d-dar. Il-kostumi folkloristiċi Erzya u Moksha laħqu l-espressività artistika sħiħa tagħhom sa nofs is-seklu 19. In-nies, li ħadmu fuq l-art, setgħu jagħmlu drappijiet huma stess. Huma pproduċew għażel jew tila b'saħħitha għall-qomos tal-kittien, drapp tas-suf għall-ħwejjeġ sħun, u suf ikkulurit irrakmat. Huma ġew miżbugħa bl-użu ta’ koloranti mil-ħaxix. L-iktar interessanti huwa l-ilbies tan-nisa. Fiha ħafna karatteristiċi tradizzjonali. Disinji b'rakkmu bl-idejn għandu simboli nazzjonali ta' twemmin antik pagan.
Kostum Nazzjonali tal-Moksha
daqsminuri|260x260px| Nisa moksha bil-kostumi nazzjonali tagħhom Kostum Nazzjonali ta' Moksha huwa kkulurit ħafna. Il-parti ewlenija tal-kostum tan-nisa hija tila bajda "Panar-shirt", li hija mżejna bir-rakkmu bl-idejn. Skond il-qatgħa, karatteristika tar-rakkmu, ornament, mil-kulur huwa faċli biex tidentifika l-grupp etniku tal-mara. Il-qatgħa tal-"panar-shirt" ta' Moksha hija differenti mill-flokk Erzya. Il-qmis panar huwa magħmul mill-liwja f'żewġ bjankeriji. Il-kmiem huma itwal minn dawk tal-flokk tal-Erzya. Il-“Panar shirt” għandu għonq baxx fil-fond. Kostum tradizzjonali inkluż bħal tip ta' libsa mqiegħda fuq il-blouse. Hemm qasma fuq il-falda fuq quddiem. Dan it-tip ta' qatgħa fl-ilbies kienet popolari ħafna fost in-nies tar-reġjun Volga.
Dekorazzjonijiet
Dekorazzjonijiet fis-sider kienu jinkludu diversi ċrieki ta’ ġiżirajjen. Għenuq ċirkolari speċjali kellhom bażi iebsa li kienet miksija bil-kanvas u rrakkmat bi żibeġ, buttuni u ktajjen. Kien hemm ukoll għenuq retikulari magħmula minn żibeġ tal-ħġieġ aħmar u buttuni tar-ram. Fl-aħħar kienu jaqblu perfettament ma' rakkmu kbir ta' «panar» u «ruca». In-nisa Moksha kienu jilbsu ħafna dekorazzjonijiet fuq il-ġenbejn tagħhom. Dawn id-dekorazzjonijiet kienu magħmula minn baħbuħ, buttuni u pendenti. Kien hemm ukoll xugamani speċjali «kes-kolucjat» fuq il-ġenbejn. Jista' jkun hemm 6 xugamani f'sett wieħed. Ix-xedd tas-saqajn imsejjaħ «karht`» kien magħmul minn bast. Iż-żraben tal-bast kienu mmaljati bejn is-salib, b'ġnub baxxi u linji speċjali. In-nisa Moksha jgeżwru saqajhom b'biċċiet bojod jew suwed ta' materjal imsejjaħ onuchi.
Aċċessori tar-ras
L-aċċessori tan-nisa tar-ras ivarja bil-kbir: xugamani tar-ras, maktur tar-ras eċċ. L-aċċwssori tar-ras ta' Moksha kien magħmul minn 2 jew 3 partijiet u l-libsa tax-xagħar kienet qisha qrun. Ilbies tar-ras kien juri l-età u l-istat taż-żwieg. Kien ikun imżejjen bi żibeġ tal-ħġieġ u linji tal-lewlu, lazzijiet jew materjal tal-gallun. Kien hemm xejra fuq in-naħa ta’ quddiem li tidher qisha ideogramma. Tiżbiġ tar-rakkmu Mordovian antik ma' muniti, buttuni, medalji u baħbubiet, ġeneralment iżejjen ilbiesi folkloristiċi tal-festi.